ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660016036 

ขอให้แก้ไขปัญหาเสียงดังรบกวนจากการเล่นดนตรี และร้องเพลงของร้านเหล้า บริเวณร้าน "บ้านเพื่อนบางกอก" ถนนเกษตร-นวมินทร์ แขวงเสนานิคม เขตจตุจักร กรุงเทพมหานคร จุดสังเกต อยู่ทางด้านซ้ายมือ ก่อนถึงทางลงอุโมงค์แยกเกษตรฯ เส้นทางที่มุ่งหน้าไปยังถนนงามวงศ์วาน เป็นพื้นที่รับผิดชอบของสถานีตำรวจนครบาลพหลโยธิน เนื่องจากผู้ร้องแจ้งว่า ร้านเหล้าฯ ดังกล่าว มีการเล่นดนตรีสดส่งเสียงดังรบกวนเป็นประจำทุกวัน ตั้งแต่ร้านเริ่มเปิดให้บริการ เวลาประมาณ 19.00 น. หรือเวลา 20.00 น. ไปจนถึงร้านปิด เวลาประมาณ 02.00 น. ส่งผลทำให้รบกวนเวลานอนหลับพักผ่อนของประชาชน ซึ่งเดือดร้อนอย่างมาก เบื้องต้นผู้ร้องเคยมีการแจ้งเรื่องไปยังสำนักงานเขตจตุจักรแล้ว และช่วงประมาณเดือนกุมภาพันธ์ 2566 ได้มีเจ้าหน้าที่จากสำนักงานเขตฯ ลงพื้นที่ แจ้งให้ทางร้านฯ ปรับปรุง แก้ไขปัญหาเสียงดังแล้ว ประกอบกับได้มีการแจ้งเรื่องไปยังสำนักงานตำรวจแห่งชาติ ผ่านหมายเลขสายด่วน 191 ซึ่งเคยมีเจ้าหน้าที่ตำรวจลงพื้นที่แก้ไขปัญหาให้ แต่เป็นการแก้ไขปัญหาได้เพียงชั่วคราวเท่านั้น ปัจจุบัน (วันที่ 18 เมษายน 2566 เวลา 22.09 น.) (วันที่แจ้งเรื่อง) ผู้ร้องยังคงได้รับความเดือดร้อนเสียงดังรบกวนอยู่เช่นเดิมผู้ร้องจึงขอให้หน่วยงานที่เกี่ยวข้องเข้าไปแก้ไขปัญหาเสียงดังรบกวนจากการเล่นดนตรีของร้านเหล้าฯ ดังกล่าวอย่างจริงจัง


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata